Cesarhanmun/geonobi-data huggingface dataset:
地名: 水原 (京畿道, 都護府)
年: 1405.0

○辛卯/領議政府事平壤府院君
              趙浚卒。 浚字明仲, 號吁齋, 平壤府人。 曾祖仁規, 有功高麗, 官至門下侍中, 諡貞肅, 父德裕版圖判書。 浚家世貴顯, 略無紈綺習, 幼有大志, 以忠孝自許。 母吳氏嘗見新及第呵喝, 嘆曰: "吾子雖多, 無一人登第者, 將焉用哉!" 浚卽涕泣自誓, 發奮力學。 洪武辛亥, 恭愍王在壽德宮, 浚挾冊過宮前, 王見而奇之, 卽補步馬陪行首, 甚愛之。 登甲寅科。 丙辰, 拜左右衛護軍兼通禮門副使, 選爲江陵道按廉使, 吏民畏愛, 豪猾屛息。 行部至旌善郡留詩, 有滌蕩東溟當有日, 居民洗眼待澄淸之句, 識者韙之。 累遷至典法判書。 時朝政日紊, 倭寇充斥, 將帥畏縮。 壬戌六月, 兵馬都統使崔瑩擧浚監慶尙道軍。 浚至, 召都巡問使李居仁, 數其逗遛之罪, 斬兵馬使兪益桓以徇, 將佐股栗用命。 癸亥, 拜密直提學。 戊辰夏, 崔瑩擧兵攻遼, 我太上王仗義回軍, 執退瑩, 欲大革積弊, 一新庶政。 雅聞浚有重望, 召與論事大悅, 擢知密直司事兼司憲府大司憲, 事無大小, 悉以咨之。 浚感激思奮, 知無不言, 立經陳紀, 興利除害, 使斯民出於湯火之中, 而懷樂生之心, 浚之力居多焉。 僞主辛禑遜于江華, 太上議立王氏, 首相曹敏修素黨李仁任, 立禑子昌。 浚首論敏修之奸而逐之, 繼論仁任之罪, 請削諡誄。 又請革私田, 以厚民生, 世家巨室, 怨謗沸騰, 浚論執益力。 太上意與浚叶, 竟排群議而行之, 陞知門下府事。 己巳冬, 昌請親朝, 禮部奉聖旨, 付都評議使司, 責異姓爲王, 昌外祖李琳爲首相, 秘不發。 浚素憤王氏不祀, 遂贊太上定策, 乃與沈德符、鄭夢周等七人, 迎立恭讓君。 遷門下評理, 策勳封朝鮮郡
              忠義君, 世謂之九功臣。 庚午冬, 進贊成事。 辛未六月, 入賀聖節, 道經北平府, 太宗皇帝在燕邸, 傾意待之。 浚退語人曰: "王有大志, 其殆不在外藩乎!" 時, 鄭夢周爲右相, 欲剪太上腹心羽翼, 密告於恭讓曰: "定策之日, 浚有異議。" 恭讓信之, 遂慊浚。 壬申三月, 夢周乘太上墜馬病篤, 乃使臺諫, 劾浚及南誾、鄭道傳、尹紹宗、南在、吳思忠、趙璞等, 指爲朋黨亂政, 悉竄于外。 尋逮水原府, 欲置之極刑。 四月, 我主上使趙英珪, 擊死夢周, 浚得免, 復贊成事。 七月辛卯, 浚率諸將相, 推戴太上。 卽位之夕, 召浚入臥內曰: "卿知漢
              文帝入自代邸, 夜拜宋昌爲衛將軍, 鎭撫南北軍之意乎?" 因賜都統使銀印畫角彤弓曰: "五道兵馬, 皆委卿摠之。" 遂拜門下右侍中、平壤伯。 策勳第一, 賜功臣號曰同德奮義佐命開國, 賜食邑一千戶, 食實封三百戶、田地奴婢。 撫安君
              芳蕃, 次妃康氏出也。 太上絶愛之, 托以康氏有功於開國, 欲立爲世子, 召浚及裵克廉、金士衡、鄭道傳、南誾議之。 克廉曰: "立嫡以長, 古今通義。" 太上不悅。 問浚曰: "卿意如何?" 浚對曰: "時平則先嫡長, 世亂則先有功, 願更三思。" 康氏覘知之, 哭聲聞于外。 太上取紙筆授浚, 使書芳蕃名, 浚伏地不肯書。 太上竟立康氏幼子芳碩爲世子, 浚等不敢復言。 十二月, 進門下左侍中。 浚上箋辭食邑實封, 優敎不允, 寵眷委任, 無與爲比。 甲戌, 又爲五道都統使, 置幕僚。 太上命以都城四門管鑰, 藏于浚私第, 掌其啓閉。 丁丑, 高皇帝以本國表辭有戲侮字樣, 遣使催取撰文人鄭道傳赴京師, 太上召浚密議, 對以不可不遣。 道傳時爲判三軍府事, 托疾不行, 乃陰謀以爲擧國而絶, 則己可免禍, 遂建言訓鍊將士, 軍國急務, 增置陣圖訓導官, 大小中外官帶武職者, 下至軍卒, 竝令(隷)
                〔肄〕
              習, 考察嚴峻。 深結南誾, 使誾上書曰: "士卒已鍊, 糧餉已備, 可以乘時復東明之舊壤。" 太上殊不以爲然。 誾屢言之, 大上問道傳。 道傳歷論往古外夷得王中原者, 深以誾言爲可信, 且援引圖讖, 傅會其說。 浚在告月餘, 道傳與誾, 承命至浚第告之, 且曰: "上意已定。" 浚不可曰: "此特君等之謬算耳。 上意本不如是。 以下犯上, 不義之大, 國之存亡, 在此一擧。" 遂力疾入見啓曰: "殿下卽位以來, 民庶欣仰, 反不及潛邸時。 近因兩都之役, 民之疲瘵至矣。 況今天子明聖, 堂堂天朝, 無釁可乘, 以疲極之民, 興不義之擧, 不敗何疑!" 遂嗚咽流涕。 誾曰: "政丞但知斗升出納耳。 豈能畫奇謀良策乎?" 太上從浚言, 議遂寢。 道傳又欲代浚爲相, 與誾每短浚於太上, 太上待之愈厚。 嘗命工圖浚形, 賜之者再, 令道傳卽圖而讃之。 上在潛邸, 嘗過浚家, 浚迎之中堂, 置酒甚謹。 因獻《大學衍義》曰: "讀此, 可以爲國。" 上解其意受之。 及戊寅秋, 變起倉卒, 上夜遣朴苞召浚, 又自逆於路。 浚至, 率百官上箋, 請立嫡長爲嗣, 太上可之。 九月, 上王受內禪, 錄功一等, 仍拜左政丞, 加功臣號曰靖難定社, 復賜田地奴婢。 己卯八月, 上王夢, 浚自陳盛滿乞退, 比明, 浚果上箋辭免。 上王感歎良久, 慰諭不許。 十二月, 復辭, 乃以判門下府事就第。 浚爲首相八年。 草創之初, 政煩務劇, 右相金士衡, 醇謹自守, 事皆決於浚。 浚剛明正大, 果敢不疑, 雖內降指揮, 有不可, 輒持之不下, 同列肅然, 無敢發一語。 體統尊嚴, 紀綱振擧, 然得君專而秉權久, 人多怨者。 浚旣罷相, 杜門謝客, 口不言時事。 初, 靜妃之弟無咎、無疾, 屢求美官, 浚抑不用。 庚辰七月, 二人陰嗾臺諫, 論浚流言數事, 請加鞫問, 遂下巡衛府獄。 上在東宮, 知事出閔氏, 怒曰: "臺諫當早暮供職, 不宜奔走勢家, 希旨生事, 誣害忠良。 此最前朝衰世弊風也。" 謂問事委官李舒曰: "宰臣, 正人君子也, 不可羅織獄辭, 陷人於死地。" 乃啓于上王, 釋浚出。 十一月, 上卽位, 仍拜判門下府事, 甲申六月, 復左政丞。 浚再相, 欲有施爲, 輒爲異己者掣肘, 無如之何。 未幾復罷, 爲領議政府事。 卒年六十。 上震悼慟哭, 素膳輟朝三日, 上及世子, 親臨弔祭, 諡曰文忠。 聞其亡者, 莫不惜之。 比葬, 三都監錄事與各司吏典之屬, 皆設路祭而哭之。 浚晩年頻遭詆訕, 務自退避, 上眷遇不小衰。 嘗宴功臣, 至浚上壽, 爲之起立。 及其沒也, 尙論賢相風度氣槪, 必以浚爲首, 常稱趙政丞而不名。 其終始敬重如此。 浚宇量寬弘, 風采澟然, 好善嫉惡, 出於天性, 待人以誠, 不設封畛, 奬引賢才, 振拔淹滯, 唯恐不及, 寸長必取, 而略其小過。 三掌禮闈, 號爲得人。 旣貴, 遇同年故舊, 迎門款曲, 握手從容, 無異布衣時。 長於史學, 爲詩文豪宕如其人。 有集若干卷。 嘗使檢詳條例司, 裒集國朝憲章條例, 檃括成書, 名曰《經濟六典》, 刊行中外。 一子大臨, 尙上女慶貞宮主, 封平寧君。
地名: 水原 (京畿道, 都護府)
年: 1408.0

○甲申/流前司宰監李震于平州, 前司尹金稠于水原。 震自外入京時, 令其奴帶黃色袱以從。 司憲府書吏金乙持見而欲奪, 震不肯, 乙持執震衣襟相詰。 稠遇諸塗, 欲右震, 亦爲乙持所辱。 稠懷忿, 見臺員曰: "乙持輩埋沒三品朝官, 罪可典刑。" 憲府劾震犯令齎黃色袱不自屈, 稠以不干己事, 與臺吏相詰, 自輕致辱, 上書請罪, 皆自願付處。 憲府又杖乙持, 以凌辱朝官之罪而黜之。
地名: 水原 (京畿道, 都護府)
年: 1419.0

○宣旨: "收嚴永守職牒, 屬水原官奴。"
地名: 水原 (京畿道, 都護府)
年: 1424.0

○刑曹啓斬明火强盜金永時、長守, 平安道
              中和郡賊也。 斬謀殺本主奴金叱同
              仇望, 濟州鎭撫咸仁德家奴也。 斬謀殺妻奴宋存者。 初, 存者私水原女妓藕花香, 其妻孝道在京家, 衣粧稍麗, 欲奪而贈藕花香, 計無由。 一日, 送僕馬紿妻曰: "主家近設神祀, 不可不來。" 妻信之, 盛服赴主家, 存者邀於路無人處, 盡奪衣粧, 絞而棄之壑, 俄而妻復蘇, 事覺, 存者伏誅。
地名: 水原 (京畿道, 都護府)
年: 1426.0

○刑曹啓: "水原住本宮奴夫介, 以私憤縛良女良衣加, 墮胎致死, 律應絞。" 從之。

○刑曹啓: "槐山囚敺殺人僧信哲, 律該絞。 水原囚敺罵父私奴莫山, 律該斬。" 從之。
地名: 水原 (京畿道, 都護府)
年: 1427.0

○贊成權軫、判書許稠啓曰: "白彦
              水原來往, 非獨水原廢農, 傍近各官, 皆受其害。 請招置其母, 賜第於京, 則可除一道之弊, 彦亦喜其得京第矣。" 上曰: "年前固請不得, 今若如此, 無乃不可乎? 待彦來, 予更請, 然後使之來京可也。" 於是命修故牧使許盤石家, 使居白彦母, 且賜米豆鹽醬魚肉什器衿褥寢席鋪陳及供給奴婢。

○命給水原府官奴婢十戶。 白彦以水原本鄕, 請加官號, 官號本高, 故以奴婢塞請。

○白彦之母歸水原, 賜米豆各二十石。 初白彦之未入國也, 慮其來往水原, 驛路奔走, 各官支待之弊, 致其母於京, 給家舍與奴婢調度, 優以待之。 白彦旣至, 不忘往歲所愛水原娼妓, 前日托以掃墳而歸, 至是欲去無由, 則使母還家, 母辭以勞苦, 彦强之歸。
地名: 水原 (京畿道, 都護府)
年: 1429.0

○以成揜爲平安道觀察使, 鄭淵刑曹參判, 李春生中軍摠制, 尹普老仁順府尹。 普老, 本世家之後豪富者也, 而孜孜營産, 靡所不至。 嘗爲水原府使, 濫費官物, 媚事權勢, 且於境內仇叱浦官, 收稅米過重, 改量之米多嬴餘。 幷收船價米, 滿船輸京, 囑其受者曰: "京中尊貴, 多請米者。 汝到江, 則人必來受。" 及到江, 果有持車牛受者連續。 迹之則普老及子壻家奴也。 類此之事頗多。
地名: 水原 (京畿道, 都護府)
年: 1431.0

○故典書姜濡妻宣氏, 欲代納水原府所貢豐儲倉草芚, 受其價, 請左代言金宗瑞, 通書于府使尹處誠, 處誠給陳省, 事覺。 憲府劾啓: "陰厚無後之婦, 已有禁令。 宗瑞潛通請書, 固無近臣奉法之意, 請按律科罪。 處誠密與四寸大母宣氏約外從權要之請, 給與陳省, 以貽民弊, 請依律杖一百。 宣氏, 亦幷照律。" 上曰: "草芚之直幾許?" 大司憲鄭欽之對曰: "緜布一端, 易三番。 今水原草芚, 計直一番米九斗。" 上曰: "其直倍數, 故爭之也。 前此雖有著令, 然大小之家, 以各官貢物, 公然先納, 收價於民, 士林曾不爲咎, 故宗瑞亦以人情, 從族婦之請, 及申明其法, 宗瑞知非悔過, 卽送家奴, 還收其書。 且其書云: ‘若害於義, 不必强爲。’ 宜免其罪。 宣氏, 功臣之後, 勿論。 處誠減二等杖八十。" 欽之又請宗瑞罪, 不允, 尋命就職。
地名: 水原 (京畿道, 都護府)
年: 1438.0

○京畿
              菁好驛, 還屬水原, 又以分行、佐賛兩驛彫殘尤甚, 加給奴婢。
地名: 水原 (京畿道, 都護府)
年: 1453.0

○義禁府啓曰: "安莫同供招節該: ‘官奴永屬朴金、永己、軍生等, 皆隨瑢往江華。’ 請遣百戶拿來。" 從之。 又啓曰: "學生李季同供招節該: ‘金宗瑞子承璧, 匿於水原任內、廣德
              尹德山戶、全義
              李老戶及公州農莊等處。’ 亦遣百戶掩捕。" 從之。
地名: 水原 (京畿道, 都護府)
年: 1455.0

○諭京畿觀察使曰: "水原付處瑔及奴婢幷五口, 月給糧料、酒肉、饌具。"
地名: 水原 (京畿道, 都護府)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 水原 (京畿道, 都護府)
年: 1470.0

○刑曹三覆啓: "善山囚私奴石今奸白丁女春伊, 謀殺春伊本夫蒙古里罪, 律該斬待時; 私奴李萬聽石今言, 共殺蒙古里罪, 律該絞待時。 水原囚良女中元三寸姪崔敬止ㆍ崔敬孫、六寸兄崔洧霖、七寸姪崔玉泉與中元戶婢北間, 謀殺中元罪, 律該洧霖以尊長絞, 玉泉以緦麻卑幼斬, 敬止、敬孫、北間竝以期親卑幼凌遲處死。" 從之。 命敬孫處斬。
地名: 水原 (京畿道, 都護府)
年: 1471.0

○刑曹三覆啓: "水原囚良人曺卜刦人强盜罪, 律該斬不待時, 妻子依受敎, 永屬邊邑奴婢; 典獄囚奴貴同、今吐伊再犯竊盜罪, 依《大典》, 絞待時。" 從之。
地名: 水原 (京畿道, 都護府)
年: 1473.0

○刑曹三覆啓: "水原囚白丁趙永賛, 刦秦貴生家强盜, 罪律該斬不待時, 依受敎, 妻子永屬邊邑奴婢。"從之。

○刑曹三覆啓: "金堤囚私奴柳生與在逃弟柳奉, 毆打本主義子南赫罪, 律該斬不待時, 柳奉追捕斬, 草溪囚白丁李今。安陰囚白丁破土伊、劉吾佐未刦草岾行人强盜罪, 水原囚白丁李終萬刦行人强盜罪, 律該斬不待時, 依受敎, 妻子永屬邊邑奴婢, 慶州囚奴金石三犯竊盜罪, 律該絞待時。" 竝從之。

○刑曹三覆啓: "水原囚白丁李勿才、李之里, 屯聚冠岳山, 拒敵官兵罪, 律該斬不待時, 典獄囚奴升守, 與奴申生、長命、守命, 盜典醫監綿布罪, 依受敎升守絞待時。" 竝從之。

○己巳/御經筵。 講訖, 大司諫鄭佸啓曰: "趙得琳, 初與德源君爭田, 擅往牙山, 歐打其奴, 罪犯深重, 而罷職數月, 旋卽敍用, 有違《大典》之法。 請勿敍。" 上問左右, 領事金礩、尹子雲同辭啓曰: "諫官之言甚當。 得琳以內需司賤屬, 濫承世祖之恩, 今乃與世祖親子, 抗衡陵慢。 律有賤凌本主之科, 專爲此輩設也。 勉從諫官之請。" 佸更啓曰: "得琳雖糜粉, 尙不能報聖恩之萬一, 今所犯若此, 罪孰大焉?" 上曰: "予當商量。" 佸又啓曰: "冰庫別坐趙云明纔滿箇月, 卽除水原判官。 臣謂箇滿別坐, 不爲不多, 東、西班箇滿應授判官者, 亦不少, 若以箇滿次第而除授, 則應先除授者, 必非云明, 而今乃先授, 吏曹聽云明之請, 明矣。" 上曰: "昨已召吏曹, 問其所由, 答云: ‘別坐箇滿者幾三十, 但俱未行實職, (雖)
                〔唯〕
              
              云明已經實職, 故除授。’ 若人器相當, 則雖先用之, 未爲過也, 安有吏曹聽其請哉?" 佸更啓曰: "云明向宰新昌, 再居中等, 故當其遞也, 降授別坐, 其非人器相當, 從可知也。 請改差。" 不聽。

○刑曹三覆啓: "咸安囚奴白哲與白丁莫山等三人, 盜南孝仁等家牛馬罪, 依受敎, 三人以上成群爲盜, 爲首者絞待時。 安山囚白丁朴檢同ㆍ朴貞、南陽囚白丁從南ㆍ趙山、水原囚白丁吳得夫ㆍ金末同ㆍ徐孟雨, 劫陳叔良家强盜罪, 律該斬不待時, 依受敎, 妻子永屬所居邑奴婢。" 皆從之。

○刑曹三覆啓: "水原囚白丁趙銀同、小斤毛知, 與在逃檢長, 劫巫女將未家强盜罪, 律該斬不待時, 依受敎, 妻子永屬所居邑奴婢, 檢長追捕斬。 光州囚奴莫松奸金三老妻丹寶, 同謀殺害三老罪, 律該莫松斬, 丹寶凌遲處死。" 皆從之。
地名: 水原 (京畿道, 都護府)
年: 1474.0

○傳旨義禁府: "放珍島永屬官婢小斤加伊ㆍ婢溫伊ㆍ婢卜今ㆍ婢老介ㆍ婢內隱非ㆍ婢丁非ㆍ婢卜非ㆍ婢卜加伊、淸河永屬官奴李文仲、興海永屬官奴李承仲、南海永屬官奴李禮中、康津安置李芿叱同ㆍ李銀同ㆍ李金同ㆍ仲孫ㆍ金生叔ㆍ丁仁ㆍ丁終同、長鬐永屬官奴李永山、順天永屬官奴李介甫ㆍ李陽生ㆍ夫老ㆍ只下通ㆍ李同、水原安置許惟禮、造紙署徒年定役朴延年ㆍ朴侶ㆍ韓玉山ㆍ許山ㆍ鄭麟孫ㆍ金仲元ㆍ徐用守ㆍ金今山ㆍ魯叔文ㆍ金生ㆍ金長守ㆍ咸善同ㆍ李莫同ㆍ金有信ㆍ林貴成ㆍ龍石生ㆍ崔乃斤乃ㆍ咸連ㆍ鄭止善ㆍ池古進ㆍ鄭文、礪山付處孟碩欽、龍安付處金承順、南原付處金性原、中學書吏定屬趙忠武ㆍ朴好謙。"
地名: 水原 (京畿道, 都護府)
年: 1475.0

○刑曹三覆啓: "水原囚學生李孝順、良人金元進ㆍ朴石乙同ㆍ金加叱達劫殺行路人强盜罪, 典獄囚白丁李北間ㆍ李小斤同、私奴金仁壽劫趙萬家强盜罪, 律該斬不待時, 妻子竝依《大典》, 永屬所在官奴婢, 公州囚正兵文加叱同毆殺內隱伊罪, 律該絞待時, 寶城囚私婢無常與奸夫私奴中夫謀殺本夫玉山罪, 無常律該凌遲處死, 中夫斬待時。" 皆從之。
地名: 水原 (京畿道, 都護府)
年: 1479.0

○刑曹三覆啓: "京畿
              陰竹縣囚白丁邊義存、李永春, 與在逃每邑吐等, 殺行人掠奪衣物罪, 水原囚水軍田允生, 刼奪人衣服罪, 律該斬不待時。 妻子永屬所在官奴婢。" 從之。

○義禁府三覆啓: "私奴李山, 告本主李堣妻權氏身貢雜物濫徵罪, 依《大典》絞待時。" 刑曹三覆啓: "水原囚學生金石伊, 毆殺行人金彭老罪, 律該絞待時。" 竝從之。
地名: 水原 (京畿道, 都護府)
年: 1483.0

○水原民安自義上書, 其言荒誕不經, 下面列書本邑官奴婢因力役煩重流亡者名字。 傳曰: "此人之語皆無實, 流民則或有之, 其令注書辛鍵鞫之。"
地名: 水原 (京畿道, 都護府)
年: 1485.0

○乙未/受常參, 視事。 刑曹三覆啓: "水原囚私奴山伊、奴朴丁等三犯竊盜罪, 律該絞待時。" 從之。 又啓: "典獄囚金孝孫顚置私婢玉非, 觸傷抱兒致死罪, 律該絞待時。" 上曰: "其兒年纔一歲, 且曾爲狗咬, 頗有傷處, 偶値孝孫之觸, 因而致死。 論孝孫以殺人, 情實可恕, 其減死。" 大司憲李瓊仝啓曰: "三衛野人由平安道上來, 山川道路, 令虜備諳, 有乖謀國之計。 若因循不改, 則遂成例事, 莫若早爲之圖。 且彼實豺狼, 而命進爵於御榻之上, 未穩, 書之史策亦非美事。" 右參贊鄭蘭宗啓曰: "邊將則於庭下接待, 以示嚴威; 而殿下接見於殿內, 至令進爵。 京外有異, 待外夷之道恐不當如是。 且如朝賀、朝參, 彼亦隨班, 當此之時, 偶爾接見可也, 何必至煩乘輿爲幸景福宮以待乎?" 上曰: "已開西路, 當審其事機而徐爲之圖, 不可猝改也。 引見殿內, 使之進爵, 非始於我, 自古已然。 但今後接待於宣政殿何如?"
地名: 水原 (京畿道, 都護府)
年: 1490.0

○司憲府持平李仲賢來啓曰: "弘文館所啓防納事, 本府拿致諸邑京主人掌納人問之, 忠州、水原等官船隻, 則尹殷老、尹甫防納也。 此則本府當鞫之矣。 溫陽船隻, 則奉保夫人家奴防納, 請幷劾之。" 御書曰:
地名: 水原 (京畿道, 都護府)
年: 1494.0

○乙巳/刑曺據京畿觀察使李世佐啓本啓: "水原人金希, 以其妹子長孫爲雇工, 自少長養而歐殺之。 律殺小功親當坐死, 然長孫之母及事干人, 皆以爲雇工有鞫養
                〔鞠養〕
              之恩, 有家長之分, 請以歐殺雇工律論斷。" 命議于大臣。 尹弼商、盧思愼、韓致亨、鄭文炯、尹孝孫、柳輊議: "依刑曺所啓施行。" 傳于承政院曰: "殺甥之罪重而殺雇工之罪輕, 今刑曺獨以歐殺雇工論斷何也?" 都承旨金應箕等啓曰: "甥舅天屬, 義尤重矣。 捨而不論, 以雇工論斷未便。" 傳曰: "問于刑曺。" 刑曺判書成健啓曰: "天屬之親, 其義雖重, 而歐殺之罪輕, 家長與雇工有奴主之分, 其罪重, 故臣等以此論斷。" 傳曰: "刑曺旣失之矣, 而大臣之議又如此, 更議于今日詣闕臣僚。" 李鐵堅、申浚、李季仝、朴楗、朴崇質議: "同居之甥, 不可以雇工論。" 趙益貞、蔡壽、朴安性、尹殷老、權健、申從濩、金悌臣議: "長孫本金希之甥, 以雇工役之。 《大明律》尊長歐小功親至死者絞, 歐殺雇工則杖一百、徒三年。 金希之殺長孫犯二律, 請從重論。" 閔師騫、閔頣、安潤德議: "長孫雖金希之甥, 然辭證皆以爲雇工, 則以殺甥論斷似過。" 傳曰: "爲人君者固當生道也。 然該司按律議獄, 不宜如是也。 其令刑曺改之。"
地名: 水原 (京畿道, 都護府)
年: 1506.0

○戊寅朔/知中樞府事朴元宗、副司勇成希顔
              
                【曾以吏曹參判, 驟降】
              、吏曹判書柳順汀等, 首謀建議, 乃與軍資副正辛允武、軍器寺僉正朴永文、水原府使張珽、司僕寺僉正洪景舟密約擧事。 前一日夕, 希顔詣金勘、金壽童家, 具告其謀, 仍與朴元宗、柳順汀會于訓鍊院, 武夫、健將, 響應雲集, 柳子光、具壽永、雲山君
              誡、雲水君
              孝誠、德津君
              &#x240BE;亦來會。 部分諸將, 各領軍士, 以備不虞。 夜三鼓, 元宗等直向昌德宮, 結陣於下馬碑洞口。 於是文武百官、軍民等, 聞風奔赴, 塡街塞道。 領議政柳洵、右議政金壽童、贊成申浚ㆍ鄭眉壽、禮曹判書宋軼、兵曹判書李蓀、戶曹判書李季男、判中樞朴健、都承旨姜渾、左承旨韓恂亦來。 先遣具壽永、雲山君、德津君于晋城大君邸, 具告擧事之由, 仍領軍侍衛。 又遣尹衡老于景福宮, 啓于大妃, 遂分遣勇士于愼守勤、守英、任士洪等家, 稱內召, 引出擊殺。
                【士洪得罪成宗朝, 廢棄不用, 及燕山朝, 其子崇載, 以駙馬得幸, 士洪夤緣信奸, 驟陞崇品。 甲子以後, 前所論己者, 一一追報, 已死者, 亦皆斬屍。 擧朝畏之如豺虎, 雖二愼, 亦且謹事之。 燕山欲有所爲, 輒通小簡, 士洪卽入指導, 畢有命令, 其陰誘不道之事, 不可勝言。 其子熙載被殺之日, 設宴其家, 食肉、動樂, 無異平日。 燕山使人覘之, 尤加信幸, 一從其計。 其媚上取寵皆類此。 時人有詩曰: "小任崇載、大任洪, 千古姦兇是最雄, 天道好還應有報, 從知汝骨亦飄風。" 當時有碎骨飄風之刑, 故云。 崇載嘗奸綠水, 及見嬖幸, 恐事露, 密囑綠水曰: "若語及平日事, 當以熙載答之, 則必信我無猜, 汝亦保全。" 以此禍及其兄。 先士洪死, 得免天誅。 守勤以愼氏之兄, 得幸, 勢位極隆, 權傾一(持)
                    〔時〕
                  。 久典銓曺, 縱恣極忌, 賄賂輻湊, 門庭如市, 忍讎必報, 睚眦不遺。 叛主奴婢, 爭來設托, 窮極豪奢, 僭扶宮禁, 其及宜矣。 守英, 守勤之弟, 亦緣外戚, 驟陞顯要, 恃寵專恣。 有人作(慝名書)
                    〔匿名書〕
                  , 誹謗時事, 雜以謗文, 投于其家。 卽告于燕山, 燕山極怒, 以爲罪人族親所爲, 訊鞫尤刻, 枉死者, 不可勝數。 搢紳之禍, 自此益慘。 人皆切齒痛憤, 欲食其肉。】
              又遣武士于義禁府密威廳, 解放囚人。 悉令赴軍。 (逐)
                〔遂〕
              拿致田同、金孝孫、姜凝、沈今、孫思郞、孫金順、石張同及金淑華家人等, 斬於軍前。
                【皆內人族親, 依勢橫恣者。】
              闕內入直諸將、軍士及都摠管閔孝曾等, 聞變, 由禁溝水竇先出, 入直承旨尹璋ㆍ曹繼衡ㆍ李堣、注書李希雍、翰林金欽祖等, 亦自水竇出, 各門把直軍士, 亦皆踰墻而出, 闕內一空矣。 天明, 元宗等進軍于闕門外, 以申繼宗背約, 囚于當直廳, 留柳子光、李季男、金壽卿、柳涇于闕門, 整軍, 結陣。 遂率百官軍校, 馳詣景福宮, 同辭議啓于大妃曰: "今者上失君道, 政令昏亂, 民生苦於塗炭, 宗社危若綴旒。 臣等夙夜憂慮, (同)
                〔罔〕
              知攸濟。 大小臣民, 屬望晋城大君已久, 今欲推戴, 以爲宗社之計, 敢稟慈旨。" 大妃固辭曰: "迷劣稚子, 何以能堪重寄? 世子年長且賢, 是可繼嗣。" 領議政柳洵等更啓曰: "群臣協策, 大計已定, 不可更改。" 仍遣柳順汀、姜渾, 率士衆迎晋城大君于私邸。 大君牢讓再三, 迫於衆情, 遂乘輦詣闕, 入思政殿。 洵等議曰: "自古廢立, 莫有數罪者, 惟昌邑王耳。 今須善處之, 當遣人往告曰: ‘人心皆屬晉城, 事勢如此, 請避正殿、出大寶云爾。’ 則必從之矣。" 遂遣承旨韓洵、內官徐敬生于昌德宮, 令敬生具告, 答曰: "我罪重大, 固知至此。 願好爲之。" 卽令侍女, 出大寶, 授尙瑞院官員。 未時, 百官入庭班定, 先布慈旨:
地名: 水原 (京畿道, 都護府)
年: 1508.0

○靖國功臣河源君
              張珽卒。 珽爲人嚴潔, 有武略吏幹, 特拔一時, 屢爲守宰, 所至皆有聲績。 吏民畏愛之, 以爲, ‘四目太守。’ 謂其明辨也。 廢朝末年, 政煩賦重, 京畿
              水原, 疲弊尤甚, 監司朴元宗請以珽爲府使。 珽至之日, 卽革袪舊弊, 排擊田、張
              
                【田、張皆廢主淑媛也。】
              奴子爲民害者, 境內洽然稱之。 居數日, 以母喪見遞, 民至今慕悅。 至反正論功時, 皆薦拔親舊, 珽一不開口, 物議多之, 中外方倚爲重, 至是暴卒。 上嘆曰: "可用人也, 惜哉惜哉。" 別賻一等。
地名: 水原 (京畿道, 都護府)
年: 1512.0

○乙未/御朝講。 持平李元幹、正言李元和啓前事, 不允。 元幹又曰: "今年凶險, 京畿尤甚, 不緊貢物, 令戶曹磨鍊蠲減何如? 聞京畿明年種子, 得之無由, 雖今年或有可食之處, 守令禁民不得食焉。 欲備明年種子故也, 此亦騷擾矣。 忠淸、黃海、全羅等道, 農事稍稔。 然官倉之穀, 以用於京畿明年種子, 則此等道內種子, 恐或不裕。 忠淸、全羅、黃海等道奴婢身貢緜布及魚箭收稅, 幷代納穀物, 忠淸左道, 則於金灘流下, 輸入驪州, 全羅道則輸入水原, 黃海道則於臨津流下, 輸入高陽, 以備明年種子何如?"
地名: 水原 (京畿道, 都護府)
年: 1518.0

○甲寅/受常參, 聽啓覆。 慶尙道
              安東囚白丁金山, 殺害捕盜官金仍叱達事, 三覆。 上曰: "何如?" 安瑭曰: "傷處雖多, 而所以速死者, 當冱寒之時, 不能看守之所致也。" 上曰: "乘醉誤殺, 無情之事, 其減死。" 水原囚內需司奴石江詐傳內旨事, 三覆。 上曰: "何如? 安瑭曰: "詐傳內旨, 罪當死。" 上曰: "依公事。"
地名: 水原 (京畿道, 都護府)
年: 1519.0

○命減水原府使申淵罪。 淵, 爲水原府使, 府奴强奸校生妻, 淵論以和奸, 故出其罪。 有司當以杖一百、流三千里, 只奪告身三等。
地名: 水原 (京畿道, 都護府)
年: 1541.0

○丁未/受常參, 聽朝啓。 典獄署囚私奴石榴,
                【與朴莫同等作黨, 水原等處行人所持什物刦奪, 朴莫同被捉, 補盜廳拘留, 突入解放, 亂打軍士。 從重, 斬不待時。】
              
              鎭川囚私奴文昆, 淸州囚內資寺奴林三、私奴朴孫。
                【文昆, 柳湖之奴也; 林三, 柳湖之婢夫也。 朴孫聽文昆、林三敎誘者也。 昆以鎌刺柳湖, 林三以杖擊孫湖, 朴孫以石打柳湖。 昆、三, 凌遲處死, 朴孫從重斬, 幷不待時。】
地名: 水原 (京畿道, 都護府)
年: 1545.0

○壬戌/傳曰: "罪人奴婢田畓, 令功臣等自擇, 然後分給各司矣。 但時未知多少, 未得區處耳, 後日更考, 今下公事施行。"
                【京畿監司金明胤書狀, 水原、高陽、桃源等處, 請分給罪人奴婢田畓事。】
地名: 水原 (京畿道, 都護府)
年: 1565.0

○憲府啓曰: "同知姜暹
              
                【性輕佻麤鄙, 行身不謹。 頃爲守墓官時, 多行鄙陋。 細瑣之事, 以利於己。 奉使朝京, 多貿綾段。 其兄昱爲水原府使, 府有元惡吏, 被囚當死, 暹受其賕, 囑諸昱, 放之。 其無狀類此。】
              以順懷世子守墓官, 於小祥得授嘉義, 又於大祥陞資憲。 此雖出於聖上爲順懷, 別施恩典之至情, 而禮文不能無等級之殊, 恩數又從而有異焉, 則世子守墓之官, 固不得與大王守陵官, 同其恩賞也。 若不顧禮之等級, 而混施恩數, 則非徒爵賞虛濫, 無以勸人, 而亦不得無議於後世矣。 當初守墓官差定時, 至以二品之人啓下, 物情皆以爲未便, 而今授資憲重加, 物情尤爲未便。 請姜暹資憲加改正。 都承旨朴啓賢, 以藥房副提調之故, 得授嘉義賞加。 此乃醫官及他提調等, 一例恩典也。 然啓賢旣於去朔授嘉善, 
                【文定王后下玄宮時, 啓賢以榟宮侍衛, 授嘉善賞加。】
              又於今月授嘉義。 一朔之內, 連受重加, 自古恩賞之濫, 未有若此之甚者也。 物情皆以爲未便。 請啓賢嘉義加改正。 江原監司申汝悰, 
                【爲人眩於是非。 與尹春年交結, 同踐淸顯, 馴致宰列, 已取譏於有識。 頃爲監司時, 捧沈通源簡而爲之, 聞者鄙之。】
              前爲水原府使時, 本府居私奴表倫, 恃其主尹元衡威勢, 或奪人土田, 或奪人奴婢, 或奪人牛馬。 聞良民女子有色, 則必刼奪强奸, 窮兇極惡, 無所不至。 本邑及隣近官百姓, 不勝其侵害。 爲邑主者, 所當按治, 而汝悰畏其勢焰, 若不聞知。 至於兪孝元稱名人, 以表倫之誣訴, 被囚於本府, 受刑一次之後, 多率班奴, 擅入獄中, 亂打孝元, 滿身有傷, 仍致物故。 事狀首末, 備露於孝元屍親鄭三才之訴狀, 臣等捉致水原刑獄吏卒, 而推詰, 則表倫之打殺, 明白無疑。 汝悰身爲一邑之主, 使勢家奴子擅入官獄, 打殺人命, 而怯於權勢, 掩匿不發, 其罪大矣。 而至今安心度日, 恬不爲恥, 物情痛憤。 不可任其方伯, 請罷其職。 近來國綱解弛, 人不畏法, 守令汎濫, 貪汚成風, 官庫財穀, 公然偸竊而猶爲不足。 調發民丁, 築堰作田, 以爲子孫無窮之計, 弊習已成, 極爲寒心。 延安府使李叔男, 本以貪贓之賊, 性又暴悍, 取尹元衡婢妾女。 作妾之後, 憑藉勢, 益長驕橫, 一邑之穀, 輸運無餘, 盡民血之餘。 又生作田之計, 盡發一邑之民, 廣築三重之堰, 周回闊遠, 一望無際。 又於平山、海州連境兩處, 築堰作田, 經營此役之際, 民生之怨苦, 爲如何哉! 有一本邑之民, 不勝其苦, 欲訴冤於法司, 而叔男知而捉致, 極加侵暴, 以致斃死, 聞者驚駭。 請李叔男永不敍用。 其三處所築之田, 皆出於民, 實非叔男之物也。 請令本道監司, 以都事親審摘奸, 無遺打量, 詳錄其數啓聞後, 令戶曹處置。" 答曰: "姜暹特加事, 予已量授, 不必改正, 不允。 都承旨一朔內連受加資, 數則數矣, 而前者提調, 例皆加資, 獨不授加, 亦似異焉, 故竝授加矣, 不允。 申汝悰罷職似過, 只遞差。 李叔男永不敍用太重。 治人何至如此之甚乎? 罷職不敍可也。 永不敍用, 則不允。 餘事如啓。"
地名: 水原 (京畿道, 都護府)
年: 1566.0

○丁丑/以元混爲議政府左參贊, 趙彦秀爲右參贊, 李滉爲資憲大夫工曹判書。
                【是日傳于吏批, 使以從二品可陞者一二人, 擬於工曹判書之望, 故吏批以李滉擬之。 ○滉, 禮安人也。 少有大志, 博覽群書。 自乙巳後, 謝病歸鄕, 號退溪。 學問精邃, 文章雅麗, 士林宗之。 累被徵召, 封章乞退。 其爲大司成、工曺參判, 皆未久辭歸。 今有是命, 物情洽然, 終不肯來。 滉, 性明睿溫謙, 端詳和粹, 潛心道學, 體驗硏究, 多所自得, 充養功深, 無復圭角。 辭受取與, 必揆諸義, 一毫不苟。 未嘗言人過, 亦不輕許人也。 其綜析精微, 闡明義理之切, 東方先儒之所未有也。 學者仰之如泰山北斗。 其飄然脫灑, 難進易退之節, 眞有鳳凰翔于千仞氣像。 一鄕士大夫觀(咸)
                    〔感〕
                  而化, 皆恥作非義, 而不屑貨利, 其德之入人者深矣。】
              
              兪絳爲漢城府左尹, (孝友閔)
                  〔李友閔〕
                
              。
                【隨俗浮沈, 別無剛明植立之氣。 且李樑用事之日, 出入門下, 未免畏禍之譏。】
              爲掌隷院判決事, 崔顒
              
                【氣義陵厲, 有治劇之才。】
              爲議政府舍人, 韓孝友
              
                【輕懁淺急, 所守不靜。 他日官高位重, 未免使氣作威之病也。】
              爲兵曹正郞, 李海壽
              
                【爲人謹雅, 無浮華過越之病。 但未免陝隘。】
              
              李珥爲兵曹佐郞, 南宮忱
              
                【貪汚縱恣, 無所忌憚。 其子之婦翁無子, 只有女, 將死以三寸姪爲養子, 服其喪, 已過一月。 忱嫌其子, 不得專妻家財物, 使其子迫脅妻母, 至赫以離妻改娶。 妻母壓於威勢, 亟脫養子衰服, 焚於棺前。 是可忍也, 孰不可忍也。】
              
              申汝悰
              
                【輕淺暗劣, 殊無可取。 前爲水原府使時, 尹元衡之奴, 恃其主勢, 至於排獄殺囚, 而汝悰畏其奴如畏元衡, 曾無一言禁之。 其爲人此亦可見矣。 且捧沈通源之簡, 求爲江原方伯, 人皆笑其無恥。】
              爲同知中樞府事。

○以吳祥爲司憲府大司憲, 姜士弼爲司諫院大司諫, 李訒爲司憲府執義, 閔時中爲司諫院司諫, 李墍、李忠綽爲司憲府掌令, 柳㙉爲弘文館副應敎金命元、鄭澈爲司憲府持平, 閔德鳳爲司諫院獻納, 李齊閔爲弘文館校理, 李海壽、李珥爲司諫院正言, 黃廷彧爲弘文館修撰, 申汝悰
              
                【性懦弱, 仕官不能制吏。 故曾爲水原府使時, 民雖知有慈心, 而不勝吏緣之害。 府有尹元衡悍奴, 汝悰引以陞堂, 遇以士禮, 其奴自見威勢, 益肆兇悖。 至於排獄殺囚, 而拱手畏縮, 大爲時論所劣。 身在宰列, 捧簡於沈通源, 而求官。 他又何論?】
              
              李文馨。
                【持身簡潔, 資性穎悟, 士論許之。 然不忘人過, 言語傷易, 少忠厚涵遠之量, 是其短也。】
              
              朴永俊爲同知中樞府事, 韓弘濟爲慶尙右道水軍節度使。
地名: 水原 (京畿道, 都護府)
年: 1573.0

○甲戌/弘文館, 以內需司公事不公, 吏兵批政事循私, 請爲一會, 箚子往會。 或以兵判姜士尙甚淸正, 不可輕議。 僉曰: "姜判則淸矣。 今者水原
              金克蝦賂右相之弟盧克愼, 奉簡于右相, 送于兵判, 以取權管。 又以賂多而任少爲憾, 颺言稠中, 此不可不論。" 乃使金宇顒製箚。 一則鄭顯祖妾奴翼廊, 分明顯祖之奴, 而內需司容其投入, 自上亦黨庇之。 二則自上更化之後, 政塗頗淸, 今玆都目, 吏兵批多循請托, 初入仕之人, 多出於人望之外, 鎭堡之將, 輸貨轉請, 而得者, 往往有之, 乞戒勅痛革。 三曰: "今軍民方困, 宜察良丁有餘不足之邑, 移東補西, 罷旅外以充正軍, 使流亡還集, 至夕明燈, 而校正以入。" 答曰: "當留念焉。"
地名: 水原 (京畿道, 都護府)
年: 1595.0

○私奴三從供稱: "以水原
              黃汝弼奴子, 居於燕歧。 今年二月, 移居淸州
              姜孝男家門外。 韓淡、李成男、李景祥等, 姜孝男家, 釀酒三度會飮事, 聞知。 傭食資生, 他餘事不得知。"
地名: 水原 (京畿道, 都護府)
年: 1599.0

○持平慶暹啓曰: "李副揔(票)
                〔標〕
              下軍兵一人, 最爲暴惡, 闌入諸處士大夫家裏, 恐嚇婦女, 掠奪財物, 或夜間突至, 刦奸其婢子, 一有不挾於意, 則輒率㺚子, 作黨亂打, 閭閻作亂之弊, 人不能堪。 久而後諦察, 則非眞唐人也, 乃水原幇子莫同, 隨行李副摠(票)
                〔標〕
              下之人, 衣服、言語, 渾作唐人之樣, 使人不得辨認, 不敢下手, 肆其所欲者也。 臣等聞之不勝痛甚, 伺其獨往外處, 密捕囚禁, 而近因公故及禁刑, 時未及下杖矣。" 傳曰: "知道。"

○持平李慶全來啓曰: "本府囚人莫同, 罪犯極爲痛駭, 不可輕易論釋。 我國奸民, 假爲天兵之形, 作亂閭閻, 致累天兵, 亦唐將之所惡也。 況被囚浹旬之後, 始有此請, 亦安知中間所做, 未必盡出於副摠之本意乎? 此而不治, 如此之輩, 益無所忌憚, 前頭之患, 有不可言。 請令接伴使, 更爲措辭回咨。" 答曰: "依啓。" 時我國奸民, 投屬唐兵, 擾害閭閻, 奸淫婦女, 有司不能禁。 莫同以水原官奴, 溷於李寧軍中, 多所作弊, 憲府將欲究治, 寧送帖請釋, 故啓之。

○藥房提調
                【崔天健, 水原人也。 年少登第, 以門地之卑, 久潛國子承。 亂後乏人之際, 諂事名流, 有同奴隷, 去冷就炎, 常不失美官。 且有才慧, 善逢迎, 上頗幸之。 年纔三十, 擢置宰列, 物議譁然, 莫不唾罵, 而不能辭解, 若固有之, 豈非小黠大癡之甚者也?】
               啓曰: "近來暑熱大甚, 未審玉候何如?" 傳曰: "平安。"
地名: 水原 (京畿道, 都護府)
年: 1600.0

○備忘記曰: "順和君之定配于水原, 以其近京而路直, 其所作弊之事, 可得而易聞也。 今者適以賜物事, 遣人廉問, 則其所作弊非一, 而列置刑杖, 擅刑下人, 鄕吏二人, 方受刑將死。 極爲駭愕。 以守土之官, 非但不爲嚴束, 刑杖之具, 恣其取去, 致令無辜之民, 受其殘虐, 而凡作弊之狀, 不爲報于監司, 轉聞于上, 至於下去數日之後, 喪人處, 乃以雉鷄納供, 其蔑法悖妄, 要媚無狀極矣。 府使崔山立拿來推鞫。 且作弊之事, 陪奴無不知之, 奴子亦爲拿來治罪。 崔山立罷黜, 就臺諫侍從官中, 另擇剛正守法之人。 差遣。"
地名: 水原 (京畿道, 都護府)
年: 1602.0

○甲申/憲府啓曰: "漢城府判尹李時言, 雖曰無識武夫, 身居宰臣之列, 而頃於盤松近處稠人之中, 手拔佩刀, 刺殺安克孝之奴。 聞者莫不駭怪。 請命先罷後推, 以正武人驕橫擅殺之罪。 詔使之行, 迫近畿甸, 爲守令者, 所當恪勤供職, 終始不怠, 而前驪州牧使姜燦、前水原判官沈緝, 托稱身病, 臨時棄官, 及入洛下, 或追隨朋儕, 縱酒無忌, 或任意出入, 略無所憚。 如此之人, 不可不重治, 而旣罷其職, 今難加罪。 請命申明準期之法, 以懲臨事巧免之習, 自今以後, 厭其殘薄, 顯然窺避者, 一依法典, 捧承傳施行。 守令, 非有公幹, 不得任意上京, 而瓮津縣令尹繼善, 頃因詔使支待, 到開城府, 不爲受由, 私自上來。 其擅離任所, 小無忌憚之狀, 極爲駭愕。 請命罷職。" 答曰: "依啓。"
地名: 水原 (京畿道, 都護府)
年: 1604.0

○忠淸監司柳根狀啓, "牙山縣監鄭默牒呈內, 水原居私奴世福, 經過本縣之際, 所率雌狗, 産子二口, 一口, 前足二, 後足四, 後穴二云, 取來看審, 則前足二, 後足四, 而一足付於腰上, 後穴二。 變怪非常事。" 啓下禮曹。
地名: 水原 (京畿道, 都護府)
年: 1605.0

○夢寅, 壬辰年隨駕到平壤, 聞賊至遁去, 乃是忘君之人也。 嘗以別星, 往關西, 聞都事成安義
              永柔妾白玉色美, 馳入其縣, 以別星之威, 怯奸而奪來。 厥後還爲趙庭堅所奪。 爲黃海監司時, 聞松禾縣監柳悌婢色美, 喚出而欲奸, 悌累拒之, 夢寅必使出之, 奸而後已, 其淫縱如此。 此則非但爲色, 悌乃永慶之子, 欲爲永慶婢夫, 諂媚之計也。 堂下時以永柔事, 爲物議所棄, 懇乞於銓官, 得爲應敎, 因陞堂上, 背恩忘德, 乃其平生長技也。 其兄壻柳慶宗, 嘗以臺諫, 論權奸事見斥, 夢寅恐其累及而見忤, 力言慶宗之非於諸處, 慶宗不勝痛憤, 去水原農舍時, 爲見相切人, 訴夢寅乘時構陷之狀云矣。
地名: 水原 (京畿道, 都護府)
年: 1608.0

○推鞫廳啓曰: "知順、下文乙里以軍器次知辭緣, 加刑窮問。 諱不直招。 所當請刑。 而累經刑訊壓膝火刑之餘, 氣息奄奄, 待蘇加刑。 彦珩、孝一、河大謙、南瑞竝壓膝窮問。 而各項辭緣, 諱不直招, 所當加刑。 而徑斃可慮, 姑爲仍囚待後處置。 凡孫、莫同、愛玄、龍伊、萬金、仁守、金同刑問各二次。 諱不直招, 宜加刑得情。 麻赤其所招, 雖不明言其綢繆之狀, 而亦非全然固諱, 故姑不爲加刑。 待其現出各人捉來, 憑閱後處置。 其中現出在囚冶匠曺命環, 箭鏃槍劍打造云, 刑推鉤問, 現出才人下文乙里、白隱金則推捉上送事, 已爲啓下。 金堤居才人漢守捕捉械繫上送事, 祕密下諭于本道監司。 宮奴尹金
              江華邑內舍音奴家歸在, 此人能射且善造弓云, 都事發遣捉來。 淸林令婢夫稱名人已令禁府都事推捉, 而時未捉來。 軍器寺匠人殺手梁善卿、刀子匠墨伊已爲捉囚, 宜以現出辭緣, 竝刑推得情。 砲手末聞叱致則發遣都事, 尋捕於所居處, 而出往楊州
              光陵近處云。 請發遣都事捉來。 世福刑問二次施爲次納招以爲: ‘鳥銃十柄、弓子五十張、環刀十柄, 渠及莫同、▲(毛/乙)老等, 夫人大宅靑黛甕傍埋置。’ 云, 卽令禁府郞廳馳往同處, 掘出搜覓, 終不能得, 只覓環刀一柄於抹樓而還來。 世福自請偕往搜覓, 仍令都事率世福往尋。 於靑黛甕下掘土之餘, 可容人長, 從穴傍又橫穿大穴, 有雜物藏置之迹。 而已掘去無存, 只有鍮器、沙器若干件及燼餘竹箭破裂者一片矣。 世福以爲: ‘十四日夜, 許澈手自埋置, 我亦從傍見之, 必是井中箭鏃摘奸之後所藏軍器, 還爲掘出’云云。 更遣都事, 其家中可疑處搜覓, 且令執捉許澈而來矣。 世福所招似非飾詐, 故姑不爲加刑。 凡孫招辭現出成昌令事, 更請詰于凡孫, 則以爲: ‘淸林令之隣近居生者, 年歲則差優於今日受刑之宗親’云。 淸林令之隣近宗親, 今日無受刑者。 或云面白顋如栗子, 或云面丹赤鬚黃, 其言不的, 令禁府都事再詢訪於其近處, 而竟未得其人。 李咸居處推問, 則以爲: ‘家在東大門外, 體中面白, 班奴麻赤知之’ 云。 問于麻赤則以爲: ‘無李咸稱名人。 疑是譯官李澈’ 云。 更問于凡孫, 則以爲: ‘錯稱李咸, 似是李澈’ 云。 遣禁府郞廳周訪於所居處, 而兩班、常人皆無此名。 問鄭彦忱居處, 則以爲: ‘更思之, 在舊義禁府內宰牛資生。’ 卽遣禁府郞廳馳往査訪, 終無此人。 渠之招, 昨則以爲在西小門外, 或稱門內, 今則以爲在禁府內, 其名或稱鄭彦忱, 或稱鄭哲, 其言之不的如此。 大槪此人之招, 胡亂荒雜, 全無頭緖, 不足取實。 其所稱盤色間水口軍器埋置處, 遣禁府郞廳, 水口積石處盡數毁撤披覓, 而終無所得。 莫同刑問後招辭: ‘弓子、箭筒、環刀, 夫人大宅翼廊抹樓下埋置。’ 云, 遣郞廳搜覓, 亦無所得。 愛玄刑問後招辭以爲: ‘環刀埋置于馬糞中。’ 云, 遣郞廳搜覓, 而無有矣。 且其所引春介及婢李代所引莫介、世福所引水原
              申奉事, 別無緊關干涉之事, 似不當一一推捉。 凡孫招辭現出李代及因傳敎遣郞廳拿來宮內某某、婢貞富、內論之、禮淑等供辭如此, 何以爲之? 敢稟。" 答曰: "允。 凡孫姑無爲停刑。 所謂李咸無乃李澈乎? 如有李澈, 則雖非譯官, 拿問可也。 且埋置軍器, 已過旬日, 雖至愚之人, 豈有仍存不掘之理乎? 李代現出於凡孫之招, 可刑推得情。 貞富則姑爲仍囚。" 

○司憲府啓曰: "爵賞乃礪世之具, 若或輕用濫施, 則名器不重, 朝廷不尊。 今者三都監堂上、都廳及製述、書寫人等, 皆賞以加資, 此人等雖有奔走服事之微勞, 此乃臣子職分內事。 請三都監堂上、都廳及製述、書寫人等賞加承傳, 勿爲擧行。 義州寺婢愛生以柳熙緖累年率畜之妾, 陰私逆珒, 招結賊倘, 刺殺熙緖, 極其兇慘, 尙逭正刑, 故自本府招來囚繫矣。 此乃係干綱常一罪之人, 請令禁府嚴鞫, 明示典刑。 (水原, 畿輔巨邑, 地廣人稠, 素稱難治。 府使趙儆巧詐貪濫, 專不坐衙, 民不見面。 請命罷職。")答曰: "三都監賞格, 當初旣已參商事體而爲之, 別無濫施之典, 休論可矣。 (他餘事, 依啓。)"

○戊申八月十五日己巳議政府啓曰: "本府衙門體面與各司不同, 而典僕元數不多。 故自祖宗朝, 凡逆賊奴婢、田畓之物, 優數賜給, 必先於他司, 意有所在。 至今使喚之奴婢, 皆其後裔, 而亂後散亡, 十無一二, 不成貌樣, 極爲可慮。 今此逆家沒官奴婢等及水原･龍安･唐津堤堰、扶安堤堰、魚箭等處, 請依古例各別從優賜給(事, 捧承傳施行)。" 傳曰: "依啓。"
地名: 水原 (京畿道, 都護府)
年: 1614.0

○備邊司回啓曰
              以
              公洪監司尹孝全、水原府使李冲等引見時啓辭, 回啓曰: "令備邊司議處事, 傳敎矣。 臣等伏見兵曹啓下公事, 參商事勢, 調發軍兵, 務足滿萬之數, 而九千五百名分定於
                平安、黃海
              兩道, 不足之數, 散派於開城、
                京畿
              、江原等道, 其數五百。 今見尹孝全、李冲等所啓之事, 則其意欲以一萬兵, 專責於關西一道, 他道則免調一兵。 臣等就此商量, 調兵之事, 係國家大事, 而一方有事, 八方繹騷, 非國之利也。 本司堂上中, 曾經西路之任者亦多, 以爲: ‘關海以西之兵, 自可添調, 他道軍兵, 不必竝煩調用。’ 云。 耕當問奴; 織當問婢, 調兵之事, 令兵曹速爲處置; 調糧之事, 令戶曹竝爲措置, 俾無乏軍興之患。" 從之。
地名: 水原 (京畿道, 都護府)
年: 1618.0

○左議政韓孝純議: "撫院移咨徵兵之後, 臣與備局諸臣, 多般規劃, 而才識淺短, 未得善策。 竊念我國甲士正兵各樣之兵, 皆是農畝之氓, 無一人可用。 只有所謂砲殺手者, 隊伍有相維之制, 春秋有敎鍊之法, 比之於農畝之氓, 則稍有間焉, 而將領不知兵, 士卒不知戰, 無益於今日之用則一也。 以如此之卒, 交鋒於奴虜鍼鐵騎之間, 其潰散覆沒, 不待智者而知。 調發驅送之際, 或慮意外之患, 聖算所及, 逈出尋常萬萬。 第我國於天朝, 有父子之義, 有再造之恩, 今此徵兵之擧, 何敢以兵單力弱, 而少有持難之色? 惟當抄發兩西之軍, 務精不務多, 汲汲操鍊, 預爲整理, 以俟勅諭之至。 此外都在元帥之處置得失如何耳。 至於守禦方略, 則待體察元帥差出, 與備局諸臣, 反覆熟議講定爲當。 目今艱虞之日, 根本扈衛, 尤宜十分愼重。 別設扈衛大將, 抄隷近道兵, 限西北事定, 輪廻入番, 內與訓鍊都監軍兵, 分左右, 外與水原、江華軍兵, 相爲表裏, 一以備非常於意外, 一以防奴寇奔潰衝突之患, 恐合事宜。 且今日之急務, 莫切於愛養民力、收合人心, 而近以西兩闕竝建, 繇役甚煩, 民力已竭。 當此調兵之日, 不可不變而通之。 臣之妄意, 當先合力一闕, 以省其費, 推其餘力, 以補軍需, 則軍需庶有可措, 人心庶可慰悅, 此亦救急之一助也。 臣愚昧之見如此, 伏惟上裁。" 

○司憲府啓曰: "近來國無公議, 人無廉恥。 水原府使崔應虛, 本以鄙瑣之人, 急於圖富, 廣占田庄於本府地, 人皆爭集, 成一大村。 猶爲不足, 奪人(藏)
                〔臧〕
              獲, 多聚衙中, 有若祖上傳得之物, 至於呈狀於法司。 不特此也。 衙中近有帷薄之變, 而不能善處, 國言藉藉。 請命永不敍用。 江原監司李稶, 沈酗於酒醉, 必自擊杖鼓, 大失體面, 取笑一道。 至於守令衙婢, 公然私焉, 馱巡列邑, 褒獎厥婢之主, 至受加資之命, 尤極可駭。 請命罷職。" 答曰: "徐當發落。" 

○戊午六月二十五日壬午左右捕盜大將啓曰: "水原居私奴從男, 非徒大賊其上典妻寡婦, 潛奸率逃云云, 極爲駭愕。 所謂其上典妻寡婦女人, 捉來訊問, 則初不肯服, 自稱賤人, 名曰春德。 更推供稱有曰: ‘其父乃忠義衛李彦容, 其祖達城令, 外祖幼學宋逸寬, 果是兩班女子, 早年喪夫, 寡居之際, 同居家翁三寸叔母家奴從男, 潛奸逃走, 隱匿于西小門外’云云。 因其所供, 更推從男, 則與春德之言, 少無異同。 事係綱常, 請移義禁府, 依法按問。 何如?" 傳曰: "依啓。" 

○午時, 王出御宣政殿, 引見檢察使沈惇。 右副承旨鄭逵、假注書鄭良弼、記事官安應魯･申垍入侍。 上曰: "天朝徵兵之事, 何如?" 惇曰: "我國與奴穴密邇, 故天朝征奴徵兵之事, 言言皆責望於我國。 我國群情, 皆欲入送, 當初奏文, 顯有不肯之色, 故深以爲悶。 朴鼎吉之行, 姑爲停止, 改送咨文, 自此物情歡喜矣。" 王曰: "此賊養兵, 幾四十年, 雖以天下之兵當之, 勝敗未可知矣。" 惇曰: "頃見天朝通報, 則亦以爲難。 雖以天朝之兵, 難期殲滅矣。" 王曰: "昔者, 建州衛
              李滿住征討時, 我國有尹弼商、康純、魚有沼、南怡輩爲將。 未知此時, 亦有如此之將乎。" 惇曰: "此賊與滿住不同, 滿住之强, 不至如此奴也。 此賊與天朝相較, 雖或一枝兵馬, 來犯邊上, 必無深入之理, 今徵兵不送, 亦恐被譴於天朝也。" 王曰: "江都欲爲保障, 已爲預度, 而江都之外, 可合保障, 何處耶?" 惇曰: "江都地廣, 水陸路通, 宗社、版籍、禮樂、文物, 亦可具矣。 其次忠淸水營, 形勝最好, 湖南則扶安與江華, 脈路相通, 亦可預備。" 王曰: "江都水陸程途, 向何方? 自江都往水營, 由何路耶?" 惇曰: "江都, 陸行, 則自陽川、通津, 抵甲串乘舟, 則自江頭, 過金浦、陽川、通津, 抵燕尾亭, 自江都向湖西, 陸行, 則由振威、水原、平澤、德山, 到水營, 舟行, 則過安興渡, 抵沔川矣。" 王曰: "江都, 已爲料理, 自江都下海之擧, 則未知如何?" 惇曰: "事若至此, 無異航海。 國事艱危, 有不可言矣。" 王曰: "江都則扈從之士, 避亂之人, 皆可容接乎?" 惇曰: "若無舟子之指揮, 則泥濘之地, 潮汐之水, 萬無飛渡之理。 且奴之長技, 只在馳騁, 棄其長技, 渡海何爲? 況江都諸島, 星羅碁布, 可助聲援。 鎭江牧場, 許民耕食, 則非特都城士民, 亦皆安集, 畿內百姓, 盡可入居矣。" 王曰: "卿今下去, 察見形止, 從長處置, 可也。 且江都, 雖曰保障, 軍器、軍糧, 預爲措備, 然後可以謂保障矣。 築城之功力必難, 木柵爲先設造, 以爲臨亂依歸之所。" 惇曰: "前見下敎, 牧場許民之事, 以爲持難。 豆場可以牧馬, 鎭江場則可以耕種, 今雖許民耕食, 待時還收牧, 未爲不可。" 王曰: "江都雖爲保障, 西北關防, 不可不備, 京城守禦, 亦可料理, 而我國之事, 殊着無
              實擧行之事, 極爲可慮。" 惇曰: "上敎至當。 進守爲上策, 退保爲末計。 備局諸臣, 今方料理, 而非但兵力脆弱, 當此邊虞孔棘, 台席久曠, 右相雖在, 而不爲出仕, 群下之情, 深用憂悶。" 惇曰: "小臣備位於營建堂上, 于今四載矣。 今此宮闕之役, 非不知出於不得已, 而頃日徵兵咨檄之來, 小臣妄陳所懷, 反承優容, 不勝感激。 愚臣之意, 非欲竝停兩闕。 米布垂盡, 財力已匱, 先修一闕, 待其完畢, 觀勢更爲。 故都監諸臣之意, 亦皆如此, 敢爲冒瀆。" 王曰: "觀勢爲之。" 惇曰: "事目磨鍊內, 羅州摘奸事已下, 而朴自興獻議, 扶安似好, 此處亦摘奸乎?" 王曰: "扶安亦摘奸以來。" (豹皮一令、環刀一柄賜給。 罷出。)